Vecpils (Naujenes pagasts)
Šis raksts ir par apdzīvotu vietu Naujenes pagastā. Par citām jēdziena Vecpils nozīmēm skatīt nozīmju atdalīšanas lapu. Vecpils ir ciems Augšdaugavas novada Naujenes pagastā, Daugavas lokos. Atrodas pagasta centrālajā daļā 2 km no pagasta centra Naujenes, 13 km no novada centra Daugavpils un 198 km no Rīgas. Apdzīvotā vieta atrodas pie autoceļa V703. Vecpilī, Daugavas krastā, atrodas Vecpils (Naujenes) pilskalns ar vēsturiskās Dinaburgas pils drupām un maketu.